Fragmenta in Jeremiam
FRAGMENTA EX CATENIS IN IEREMIAM.
70.1452
Ὄντως εις ψευδος ησαν οι βουνοι και δυναμις των ορεων, κ.τ.λ. ∆ιαμεμνηται
ορων και βουνων, επειπερ εν αυτοις κατα τους αρχαιους εκεινους καιρους ιερα τε
και τεμενη δειμαμενοι και βωμους αναστησαντες, τοις δαιμονιοις χαριεστατας
προσεκομιζον θυσιας. Ἡ δε αισχυνη καταναλωσε τους μοχθους των πατερων ημων
απο νεοτητος αυτων. Αισχυνην λεγουσι την αληθως ακλεα και αδοξοτατην
ειδωλολατρειαν, και την επι τουτωι πλανησιν, η και τους μοχθους των πατερων
αυτων καταναλωσε· δεδαπανηκασι γαρ ιερουργουντες τοις δαιμοσι τα προβατα
αυτων, και τους μοσχους αυτων, και φρονησεως ζημιαν ομου τοις ουσιν υπεμειναν.
Οι μοι! οτι εκλειπει η ψυχη μου επι τοις ανηρημενοις.
Περιδραμετε εν ταις οδοις Ἱερουσαλημ. Ὁραις εν τουτοις ωδινοντα μεν επι
τοις ανηιρημενοις, και προχειρως μεν ελεειν εθελοντα την Ἱερουσαλημ, ειργομενον
δε πως υφ' εαυτου, μονονουχι δε και ανασειραζοντα την θεοπρεπη γαληνοτητα δια
το της αμαρτιας υπερογκον· ζητουντα δ' ουν ομως το κατοικτειρειν τας αμαρτιας,
και εφ' ενι θελοντα καταλυειν τα εξ οργης; Ἕνα γαρ ανδρα τους περιθεοντας
επιδεικνυναι πιστον εν αυτηι διεταττετο. Και εγω ειπα· Ἴσως πτωχοι εισι, διοτι ουκ
εδυνηθησαν, κ.τ.λ. Το προυχον και ιερωτερον εν τοις Ἰουδαιοις ταλανιζεται μεν
εικοτως, ραγδαιοτεραν δε την οργην επηντλησεν αυτωι. Και τουτο σαφηνιει λεγων
αυτος ο Χριστος, Ουαι υμιν, Γραμματεις και Φαρισαιοι υποκριται, οτι περιαγετε την
θαλασσαν και την ξηραν, ποιησαι ενα προσηλυτον, κ.τ.λ. Προς τινα λαλησω και
διαμαρτυρομαι; Κατωνειδιζον γαρ το ρημα Χριστου, τοις ακροωμενοις περι αυτου
λεγοντες· ∆αιμονιον εχει και μαινεται· τι αυτου ακουετε; Ουχι οραις τι αυτοι ποιουσι
εν ταις πολεσιν Ἰουδα; 70.1453 Ὁσιαι δη ουν τετιμωρηνται ψηφωι. Ἀναθεντες γαρ
κτισει το σεβας, και τοις εργοις των ιδιων χειρων λατρευσαντες, αυτοι ταις ιδιαις
επηντλησαν κεφαλαις τα εκ θειας. οργης. Ου γαρ αδικως εκτεινεται δικτυα
πτερωτοις, κατα το γεγραμμενον. Ἠσχυνθησαν σοφοι. Σοφους εοικεν εν τουτοις
υποδηλουν τους των Ἑλληνων λογαδας, ποιητας τε και συγγραφεας· οι γλωτταν μεν
εχουσιν ευφυα και περιειργασμενην, και ταις των λογων κομψειαις εξησκημενην εις
το επιχαρι, φρονησεως δε της αληθους αμετοχοι την καρδιαν. Ὡς γαρ ο πανσοφος
γραφει Παυλος, Ἐματαιωθησαν εν τοις διαλογισμοις αυτων, και εσκοτισθη η
ασυνετος αυτων καρδια. Φασκοντες ειναι σοφοι, εμωρανθησαν, και εξης. Ουκουν
σοφοι μεν, το γε ηκον εις φωνην και γλωτταν, ασοφοι δε εις την καρδιαν. Ἡ δε
σοφια του κοσμου τουτου μωρια παρα τωι Θεωι εστι, κατα το γεγραμμενον. Ἐλαιαν
ωραιαν ευσκιον τωι ειδει. Ἀχρειοι γαρ ολοτροπως την του ανθρωπου ψυχην το
αποφοιτησαι Θεου και αμοιρησαι παντελως της παρ' αυτου χαριτος και επικουριας.
Φοβερον γαρ το εμπεσειν εις χειρας Θεου ζωντος. Προς σε εθνη. Ει γαρ και γεγονασιν
υβρισται και απειθεις, και ασυνεσιας εμπλεω την διανοιαν εχοντες, αλλ' ουν
σωζονται και δοξαζονται παρα Χριστου.
Ἀπαρχη δε τουτων γεγονασιν οι αθλοφοροι μαρτυρες, ων της ευκλειας η
φαιδροτης ολην αστραπτει την υπ' ουρανον. Και εσται ως το ξυλον. Ου γαρ επι
πλουτωι μεγα φρονει, ουτε μην διακενων δοξαριων εκτος γεγονως την οσφυν
υψηλην (σιξ)· εικαιοτητος γαρ ταυτα, και ετερον ουδεν. Και γαρ εστιν ασφαλες
ενεχυρον εις σωτηριαν, το επι Θεωι πεποιθεναι τωι παντα ισχυοντι· το δε εφ' ετεροις
τισι ποιεισθαι την ελπιδα, ματαιον και ανωφελες. Ἰδου ως ο πηλος. Μεταπλαττει
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

γαρ ευκολως εφ' ωιπερ αν ελοιτο το παρ' αυτου γεγονος. Ουκ ιδου οι λογοι; κ.τ.λ.
Πυρ ονομαζει το ευαγγελικον και σωτηριον κηρυγμα, η και αυτην την του αγιου
Πνευματος μεθεξιν, ο και πυρι παρεικαζεται. Και γουν ο πανσοφος Ἰωαννης ο
Βαπτιστης περι αυτου τε και του παντων ημων Σωτηρος Ἰησου Χριστου ουτω φησιν·
Ἐγω υμας υδατι βαπτιζω εις μετανοιαν, κ.τ.λ. Ὀρθως ουν εφη ο Χριστος· Πυρ ηλθον
βαλειν επι την γην, και τι θελω ει ηδη ανηφθη; Και υπεστρεψατε Ὁραις οπως ουκ
ανεχεται των τυπων αθετουμενων, μαλλον δε αυτης της αληθειας εξυβρισμενης ως
εν σκιαις ετι; Ἀμεταμελητα γαρ τα χαρισματα και η κλησις του Θεου, κατα το
γεγραμμενον. Τους δε ανεθεντας απαξ ανοπιν ελκοντες Ἰουδαιοι, και τοις της
δουλειας αυθις υποφεροντες ζυγοις, το 70.1456 αμεταμελητον ου τετηρηκασι·
προσκεκρουκασι τε δια τουτο, του μυστηριου την δυναμιν ατιμαζοντες
, ει και ην εν τυποις ετι.
∆ικαιουμεθα δε οτι δωρεαν δια χαριτος της εν Χριστωι ζωης ανταλλαγμα
προσενεγκοντες ουδεν, αλλ' ουδε την της ελευθεριας εκπριαμενοι δοξαν, ημεροτητι
δε και φιλανθρωπιαι ∆εσποτικηι το χρημα κερδαινοντες. Ἐαν υμεις δωτε, κ.τ.λ.
Ἐπειδη γαρ ταις Αιγυπτιων επικουριαις επιθαρσησαντες αντεφεροντο τοις
Βαβυλωνιοις, ταυτηι τοι λελυπημενοι μετα την των Ἱεροσολυμων και της Σαμαρειας
αλωσιν, ετραποντο κατ' αυτων, και αμογητι νενικηκασιν. Του επιστρεψαι, κ.τ.λ.
Ὅταν διωκηι Θεος, ουδεις ανασωσει τον κινδυνευοντα· αλλ' ενθαπερ αν ειη τις, εκει
περιτευξεται τωι θυμωι. Ἰδου εγω εκδικω τον Ἀμμων. Κυριλλου το αυτο και
Ἀπολιναριου. Ἀμμων δε οι μεν την Ἀλεξανδρειαν λεγουσιν, ουτω παλαι
καλουμενην, ως και εν τωι Ναουμ φησι· Μη κρειττων ει συ της Ἀμμων
, της κατοικουσης εν ποταμοις; Ὕδωρ κυκλωι αυτης ης η ευπορια θαλασσα, και υδωρ
τα τειχη αυτης· Αιθιοπια ισχυς αυτης και Αιγυπτος, και ουκ εστη περας της φυγης·
και Λιβυες εγενοντο βοηθοι αυτης, και αυτη εις μετοικιαν πορευσεται. Ἀλλ' οι
παροντες καιροι της Ἀλεξανδρου πρεσβυτεροι κτισεως. Ἴσως ουν προ Ἀλεξανδρου
πολις υπηρχεν εκει, και παυσαμενην ανεκτισε. Τινες δε φασιν ως Ἀμμωναν τον ∆ια
καλουσιν Αιγυπτιοι, αφ' ου και Ἀμμωνιακη προσαγορευεται χωρα· ον αυτης υιον
καλει ως παρ' αυτης θεοποιηθεντα· χειροποιητον γαρ το αγαλμα, ο δη, φησιν, οι
Βαβυλωνιοι παραληψονται, και τους αλλους αυτων ους επαγει θεους. Το δε επι
Φαραω και Αιγυπτον, κατα κοινου εχει το εκδικω. Και αγγελους εις εθνη απεστειλε.
Περιοχην δε ειπεν ους Ἱερεμιας αγγελους, και Συμμαχος αγγελιαν εξεδωκεν· νοοιτο
δ' αν και πολιορκια. Καλει δε κατα της Ἰδουμαιας εθνη πολλα το θειον νευμα, και
την εξ αυτου κινησιν αγγελους ειπε. Κινηθεντες γαρ εκ Θεου προς πολεμον,
αλληλους ηρεθιζον, ως φησιν Ἀβδιου· συνεισεβαλον γαρ τοις εξ Ἰσραηλ εις
Ἰδουμαιαν και τα περιοικα των εθνων. Προς Ἰδουμαιαν δε μεταστρεψας, φησιν·
Ἰδου μικρον εδωκα σε εν εθνεσιν, αλλ' ομως ευκαταφρονητος γενομενος εφρονεις
εις μεγα επι ταις δυσχερειαις, αγνοων ως αλωσηι καν υψωσηις ως αετος την
κατοικησιν. Τωι δε, και εσται Ἰδουμαια εις αβατον, και τοις εφεξης, συνωδα παλιν
εφησεν Ἀβδιου· Και εσται ο οικος Ἡσαυ εις καλαμην, και εκκαυθησεται εις αυτους
, και ουκ εσται πυρφορος εν τωι οικωι Ἡσαυ.
Ἡ δε παροιμια και παρα τοις εξω κρατει· Ουδε πυρφορος ελειφθη, επι των
αρδην απολλυμενων. Προηγειτο γαρ τις πυρ εχων, και περικαθαιρων προ της
συμβολης τα στρατευματα, και νομος ην μηδενα κατα τουτου χειρα φερειν πολεμιον.
70.1457 Ἰατρευσαμεν την Βαβυλωνα. Βαβυλωνα την Ἱερουσαλημ εν τουτοις
κατονομαζουσιν, ως τα εκεινης μιμεισθαι σπουδαζουσαν, και ουδεν αποδεουσαν της
των εθνων χωρας, το γε ηκον εις εξιν τελειαν, και το μη ανεχεσθαι τιμαιν τον νομον,
ητοι της προφητικης παιδαγωγιας το επωφελες.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


