Homilia in occursum domini
Του εν αγιοις πατρος ημων Κυριλλου αρχιεπισκοπου Ἱεροσολυμων
λογος εις την υπαπαντην του κυριου ημων και σωτηρος Ἰησου Χριστου
και εις τον Συμεωνα τον θεοδοχον.
1 Χαιρε σφοδρα, θυγατερ Σιων. κηρυττε χαραν, θυγατερ Ἱερουσαλημ. χορευε λαος
πολεως της του θεου. σκιρτησατε πυλαι και τειχη Σιων και πασα η γη. βοησατε τα
ορη, και οι βουνοι μεγαλα σκιρτησατε. ποταμοι κροτησατε χειρας, και οχλοι Σιων
περιλαβετε, θεου παρουσιαν εν αυτηι βλεποντες. συμφωνειτω σημερον τα ουρανια
τοις επιγειοις, και ανυμνειτω η ανω μετα της κατω Ἱερουσαλημ, δια Χριστον τον εν
αυτηι, ουρανιον και επιγειον. ουρανιον νοεραι δυναμεις περιχορευσατε, επιγειον οι
επι της γης συν αγγελοις υμνησατε. 2 Σημερον γαρ ωφθη ο θεος των θεων εν Σιων.
σημερον δεδοξασμενα ελαληθη περι σου, η πολις του θεου Ἱερουσαλημ, η πολις του
βασιλεως του μεγαλου ανοιγε τας πυλας τωι ανοιξαντι πασι τας ουρανιους πυλας και
ανοιξαντι πασι τας παραδεισου πυλας και ανοιξαντι των ταφων επι σταυρου τας
πυλας και συντριψαντι ᾅδου τας απ' αιωνος πυλας και συγκλεισαντι παραδοξως της
παρθενιας τας πυλας. Σημερον ο παλαι τωι Μωσηι χρηματισας επι του ορους Σινα
θεοπρεπως πληροι τον νομον υπο νομον γενομενος δουλοπρεπως. σημερον ο θεος
απο Θαιμαν εν Σιων ερχεται. σημερον ο ουρανιος νυμφιος μετα θεομητορος
πασταδος εν τωι ναωι παραγινεται. θυγατερες Ἱερουσαλημ εξελθετε εις απαντησιν
αυτου. τας λαμπαδας φαιδρως τωι φωτι τωι αληθινωι εξαψατε, τους χιτωνας των
ψυχων τωι νυμφιωι Χριστωι ευτρεπισατε. 3 Μετα της Σιων οι των εθνων λαοι
φωτοφορουντες υπαντησωμεν. εν τωι ναωι συν τωι ναωι και θεωι και Χριστωι
συνεισελθωμεν. μετα αγγελων τον των αγγελων υμνον βοησω μεν· αγιος, αγιος,
αγιος κυριος σαβαωθ, πληρης ο ουρανος και η γη της δοξης αυτου. πληρη τα περατα
του κοσμου της αγαθοτητος αυτου. πληρης πασα η κτισις της αινεσεως αυτου.
πληρης πασα η ανθρωποτης της συγκαταβασεως αυτου. τα ουρανια, τα επιγεια, τα
καταχθονια πληρη της ευσπλαγχνιας αυτου, πληρη του ελεους αυτου, πληρη των
οικτιρμων, πληρη των δωρεων, πληρη των ευεργεσιων αυτου. 4 Τοιγαρουν παντα τα
εθνη κροτησατε χειρας. παντα τα περατα της γης δευτε και ιδετε τα εργα του θεου.
πασα πνοη αινεσατω τον κυριον. πασα η γη προσκυνησατω, πασα γλωσσα ᾀσατω,
πασα ψαλλετω, πασα δοξολογησατω παιδιον θεον, τεσσαρακονθημερον και
προαιωνιον, παιδιον μικρον και παλαιον των ημερων, παιδιον θηλαζον και των
αιωνων ποιητην. Βρεφος βλεπω και θεον μου γνωριζω, βρεφος θηλαζον και τον
κοσμον διατρεφον, βρεφος κλαυθμυριζον και κοσμωι ζωην και χαραν χαριζομενον,
βρεφος σπαργανουμενον και των σπαργανων με της αμαρτιας λυτρουμενον, βρεφος
εν αγκαλαις μητρος μετα σαρκος αληθως ανελλιπως επι γης, και αυτον και εν
κολποις του πατρος αληθως και ανελλιπως εν ουρανοις. 5 Βρεφος βλεπω εκ
Βηθλεεμ εις Ἱερουσαλημ εισερχομενον και της ανω Ἱερουσαλημ ουδαμως
χωριζομενον. βρεφος βλεπω νομικως τωι ναωι θυσιαν προσαγων επι γης, αλλ' αυτο
τας παντων ευσεβεις θυσιας δεχομενον εν ουρανοις, αυτον εν αγκαλαις του
πρεσβυτου οικονομικως και αυτον εν θρονοις χερουβικοις θεοπρεπως, αυτον
προσφερομενον και αγνιζομενον και αυτον τα παντα αγνιζοντα και καθαιροντα.
αυτος το δωρον και αυτος ο ναος ων. αυτος ο αρχιερευς και αυτος το θυσιαστηριον,
αυτος το ιλαστηριον [και αυτος ο πρεσβευων]. και αυτος ο προσφερων και αυτος ο
υπερ κοσμου θυσια προσφερομενος, και αυτος τα ξυλα της ζωης και της γνωσεως,
αυτος ο αμνος και αυτος το πυρ υπαρχων. αυτος η ολοκαυτωσις και αυτος η μαχαιρα
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

του πνευματος. αυτος ο ποιμην και αυτος το αρνιον. αυτος ο θυτης και αυτος ο
θυομενος. αυτος ο αναφερομενος και αυτος ο την θυσιαν δεχομενος. αυτος ο νομος
και αυτος ο νυν υπο νομον γινομενος. 6 Ἀλλα γαρ φερε λοιπον τα περι της ημερας
εκ των ιερων ευαγγελιων ακουσωμεν. φησι γαρ περι Χριστου ο θαυμασιος Λουκας,
οτι, οτε επληρωθησαν αι ημεραι του καθαρισμου αυτων κατα τον νομον Μωυσεως,
ανηγαγον τον Ἰησουν εις Ἱερουσαλημ, του παραστησαι αυτον τωι κυριωι, καθως
γεγραπται εν τωι νομωι κυριου, οτι παν αρσεν διανοιγον μητραν αγιον τωι κυριωι
κληθησεται. Σαμουηλ μεν ουν και Ἰσαακ ομου τε και Ἰακωβ Ἰωσηφ τε και ετεροι οι
εκ στειρωσεως παρ' ελπιδα τεχθεντες και διανοιξαντες ακαρπους μητρας μητερων
αγιοι τωι κυριωι εκληθησαν, Χριστος δε ο μονος εκ μονης, του μονου μονογενης,
παρθενου τεχθεις και μη διανοιξας πυλας παρθενικας ουχ αγιος τωι κυριωι, αλλ'
αγιος των αγιων και κυριος των κυριων και θεος των θεων και πρωτοτοκος των
πρωτοτοκων αρχοντων αρχων τε και βασιλευς βασιλευοντων και κληθησεται και
πιστευθησεται και προσκυνηθησεται και νυν εν τωι ναωι υπο Συμεων κηρυχθησεται. 7
Ἦν γαρ, φησιν, ανθρωπος εν Ἱερουσαλημ, ωι ονομα Συμεων. και ο ανθρωπος ουτος
δικαιος, και πνευμα αγιον ην εν αυτωι. και ην αυτωι κεχρηματισμενον υπο του
πνευματος του αγιου μη ιδειν θανατον πριν η ιδειν τον Χριστον κυριου. και ηλθεν εν
τωι πνευματι εις το ιερον. και εν τωι εισαγαγειν τους γονεις το παιδιον Ἰησουν, του
ποιησαι αυτους κατα το ειθισμενον του νομου περι αυτου, και αυτος ο Συμεων
εδεξατο αυτον εις τας αγκαλας αυτου και ηυλογησε τον θεον και ειπε· νυν απολυεις
τον δουλον σου, δεσποτα, κατα το ρημα σου εν ειρηνηι, οτι ειδον οι οφθαλμοι μου το
σωτηριον σου, ο ητοιμασας κατα προσωπον παντων των λαων, φως εις αποκαλυψιν
εθνων και δοξαν λαου σου Ἰσραηλ. Τις λαλησει τας δυναστειας του κυριου,
ακουστας ποιησει πασας τας αινεσεις αυτου; ο κατεχων την γην πασαν δρακι
αγκαλαις πρεσβυτου χωρειται, και βασταζεται ο φερων τα παντα τωι ρηματι της
δυναμεως αυτου. 8 Ἀγαλλιασθω ο Ἀδαμ δια Συμεων προς Χριστον λεγων· νυν
απολυεις τον δουλον σου, δεσποτα, κατα το ρημα σου εν ειρηνηι. νυν απολυεις με
των αιωνιων δεσμων νυν απολυεις με της φθορας. νυν απολυεις με του θανατου.
νυν απολυεις με της λυπης, ο εμος υιος και θεος. Ὃν εν τωι ναωι Συμεων
εναγκαλιζομενος και το ξενον της οικονομιας μυστηριον πασι τοις εθνεσι και
Ἰουδαιοις ευαγγελιζομενος σκιρται και αγαλλιαι, και λαμπραι και διαπρυσιωι φωνηι
περι αυτου ανακεκραγε λεγων· ουτος εστιν ο ων και προων και αει τωι πατρι
συμπαρων, ομοουσιος, ομοθρονος, ομοδοξος, ομοδυναμος, ισοδυναμος,
παντοδυναμος, αναρχος, ακτιστος, αναλλοιωτος, απεριγραπτος, αορατος, αῤρητος,
ακαταληπτος, αψηλαφητος, ακατανοητος, ατεκμαρτος. 9 Ουτος εστι της πατρικης
δοξης το απαυγασμα. ουτος εστιν ο χαρακτηρ της παντων συστασεως. τουτο το φως
των φωτων, εκ πατρικων ανατελλον των κολπων. ουτος ο θεος των θεων, και εκ
θεου θεος γνωριζομενος. ουτος η πηγη της ζωης εκ πηγης της του πατρος ζωης
προερχομενος. ουτος ο ποταμος του θεου, εξ αβυσσου θειας εκπορευομενος, αλλ' ου
χωριζομενος. ουτος ο θησαυρος της αγαθοτητος της πατρικης και αενναου
μακαριοτητος. τουτο το υδωρ της ζωης και το ζωην τωι κοσμωι χαριζομενον. ουτος η
ακτις η ακτιστος, εκ προφωτου ηλιου γεννωμενος, αλλ' ου τεμνομενος. 10 Ουτος
εστιν ο εκ μη οντων εις το ειναι θεος λογος λογωι μονωι τα παντα συστησαμενος.
ουτος εστιν ο εωσφορος προ εωσφορου τας ασωματους διακοσμησας δυναμεις των
ουρανιων, ασωματων, αορατων στρατευματων και ταγματων. ουτος εστιν ο τανυσας
τον ουρανον μονος και περιπατων επι θαλασσης ως επι εδαφους. ουτος εστιν ο
ομιχληι σπαργανωσας την αβυσσον. ουτος εστιν ο στερεωσας την γην επι των
υδατων. ουτος εστιν ο ψαμμωι περιτειχισας την θαλασσαν. ουτος εστιν ο διορισας το
φως απο του σκοτους. ουτος εστιν ο την κυκλικην των αστερων συνταξας
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2

διακοσμησιν. ουτος εστιν ο παντα τον ορωμενον και νοουμενον κοσμον εν σοφιαι
συστησαμενος. ουτος ο χερσιν αχειροπλαστοις εκ πηλου διαπλασας και μορφωσας
τον ανθρωπον. ουτος εστιν ο κατ' εικονα θεου δημιουργησας ημας, και νυν αυτος
κατ' εικονα την ημετεραν γενομενος ανθρωπος. Ἄνθρωπος, αλλα μην και θεος ο
αυτος. ανθρωπος το ορωμενον, ολως ως καγω αυτος μετα των εμων, ινα με καθα
ρισας σωσηι, θεος το νοουμενον, τελειος εκ τελειου πατρος την ουσιαν εχων. ος εν
μορφηι θεου υπαρχων δεσποτικηι νυν την εμην μορφην ελαβε την δουλικην, ου
μειωσας της θεοτητος το αξιωμα, αλλ' αγιασας της εμης φυσεως το φυραμα. ανω
ολος και κατω ολος ο αυτος γνωριζομενος, ανω γεννηθεις αχρονως και κατω
ασπορως, των ανω ποιητης ως θεος και κατω ποιημα ως ανθρωπος. 11 Ἀκουσατε
ταυτα, παντα τα εθνη, ακουε, Ἰσραηλ. κυριος ο θεος σου ουτος εστιν ον εγω ο σος
ιερευς Συμεων εν αγκαλαις βασταζων μεγαληι κηρυττω τηι φωνηι τωι λαωι εν τωι ναωι
διαμαρτυρομενος. διο προσεχετε λαος μου τον λογον μου, κλινατε το ους υμων εις
τα ρηματα του στοματος μου. τουτο το παιδιον εστι, περι ου Ἰσαΐας προεκηρυξε
λεγων, οτι παιδιον εγεννηθη ημιν, υιος και εδοθη ημιν, και καλειται το ονομα αυτου
μεγαλης βουλης (της του πατρος) αγγελος, θαυμαστος, συμβουλος, θεος ισχυρος,
εξουσιαστης, ω Ἰσραηλ, αρχων ειρηνης, πατηρ του μελλοντος αιωνος. ει ουν θεος
ισχυρος τουτο το παιδιον, περι αυτου δηλον οτι ειρηκε ∆αβιδ· οφθησεται ο θεος των
θεων εν Σιων. περι τουτου παιδιου Ἱερεμιας βοαι· οτι ο θεος επι της γης ωφθη και
τοις ανθρωποις συνανεστραφη. 12 Τουτο το παιδιον εστιν ο παλαι τωι Ἰσραηλ την
θαλασσαν διαῤρηξας και τον φαραω βυθισας και τον νομον δους τοις Ἰσραηλιταις
και το μαννα επομβρισας και στυλωι πυρος το γενος των Ἑβραιων οδηγησας και
πετραν ρηξας και βατον πυροδροσου φλογος αφλεκτον φυλαξας. τουτο το παιδιον
τεσσαρακονταετη φονευτην Μωσεα του αιγυπτιακου λαου πεποιηκε και
τεσσαρακοντα ετη ποιμενα προβατων ανεδειξε και τεσσαρακοντα ετη οδηγον τωι
Ἰσραηλ κατεστησε, και τεσσαρακοντα ημερας νηστευσαι εδυναμωσεν, ως και αυτο το
παιδιον μετα το βαπτισμα τεσσαρακοντα ημερας ενηστευσε και μετα τεσσαρακοντα
ημερας της εκ νεκρων αναστασεως εις την ανω Ἱερουσαλημ ανεληλυθε και μετα
τεσσαρακοντα ημερας της εκ παρθενου γεννησεως νυν εις την επιγειον Ἱερουσαλημ
εισεληλυθε. 13 Περι τουτου του παιδιου Ἀμβακουμ προεκηρυξε λεγων· ο θεος απο
Θαιμαν ηξει, τουτεστιν εκ του νοτου. εκ νοτου γαρ της Ἱερουσαλημ, εκ Βηθλεεμ, νυν
εν Σιων εισεληλυθε. δια τουτο το παιδιον Μωυσης υμιν διεμαρτυρετο λεγων οτι
προφητην υμιν αναστησει κυριος ο θεος εκ των αδελφων υμων, και πας ο μη
ακουων αυτου εξολοθρευθησεται η ψυχη αυτου. Περι τουτου του παιδιου ο
προφητης ∆αβιδ ηυχετο λεγων· ο καθημενος επι των χερουβιμ εμφανηθι, εξεγειρον
την δυναστειαν σου και ελθε εις το σωσαι ημας. και παλιν· ταχυ
προκαταλαμβανετωσαν ημας οι οικτιρμοι σου κυριε. και παλιν· κυριε κλινον τους
ουρανους σου και καταβηθι. και αλλως· συ κυριε ο θεος των δυναμεων προσσχες του
επισκεψασθαι παντα τα εθνη. διο γνωτε εθνη και ηττασθε. 14 Ἴδετε Ἰουδαιοι και
πεισθητε οτι τουτο το παιδιον υμνουσιν αγγελοι, τουτωι προσκυνουσιν αρχαγγελοι,
τουτο τρεμουσιν εξουσιαι, τουτο δοξαζουσι δυναμεις, τουτωι δουλευουσι τα
χερουβιμ, τουτο θεολογει τα σεραφιμ. τουτωι δουλευει ο ηλιος, τουτωι λειτουργει
σεληνη, τουτωι υπακουει τα στοιχεια, τουτωι υποτασσονται αι πηγαι. τουτο το
παιδιον ιδουσαι πυλαι ᾅδου συνετριβησαν, πυλαι δε ουρανιοι ανεπετασθησαν, και
ᾅδης ιδων ετρομαξε. τουτο το παιδιον θανατον κατηργησε, τον διαβολον ᾔσχυνε,
την καταραν ελυσε, την λυπην κατεπαυσε, τον οφιν συνετριψε, το μεσοτοιχον
διεκοψε, το πονηρον χειρογραφον των αμαρτιων διεῤρηξε, την αμαρτιαν επατησε,
την πλανην κατελυσε, την κτισιν ανεστησε. τουτο το παιδιον τον Ἀδαμ διεσωσε, την
Ευαν ανεπλασε, τα εθνη εκαλεσε, τον κοσμον εφωτισε. 15 ∆ιο δευτε και υμεις
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

3

φιλοχριστοι και φιλοθεοι. τηι του κυριου και δεσποτου υπαντηι φαιδροι παντες και
καθαροι υπαντησωμεν, μη νομικως, αλλα πνευματικως, μη γαστρι τρυφωντες, αλλα
πνευματι σκιρτωντες, μη οινωι μεθυοντες, αλλα τωι πνευματι ζεοντες. ουτως
σημερον φαιδροι φαιδρως τας λαμπαδας κοσμησωμεν. ουτως ως υιοι φωτος τους
κηρους τωι φωτι τωι αληθινωι Χριστωι προσαγαγωμεν, διοτι φως εις αποκαλυψιν
εθνων τωι κοσμωι επεφανε. διο ως φωτα εκ φωτος υπερ χιονα αναλαμψωμεν, υπερ
γαλα τυρωθεντες, υπερ λιθον σαπφειρον αυγασθεντες, υπερ περιστερας ασπιλους εις
ουρανους αναπταντες, ουτως εν νεφελαις εις θεου υπαντησιν εξελθωμεν. 16
Ἅπαντες σημερον και δια παντος τα της εορτης βοησωμεν. μετα αγγελων
χορευσωμεν. μετα ποιμενων καταυγασθωμεν. μετα μαγων προσκυνησωμεν. μετα
της Βηθλεεμ εορτασωμεν. μετα της Σιων υπαντησωμεν. μετα του ναου αγιασθωμεν.
μετα της παρθενου μεγαλυνοντες αγαλλιασθωμεν. μετα Ἰωσηφ προσενεγκωμεν ως
δυο τρυγονας την ψυχην και το σωμα. μετα Συμεων Χριστον εναγκαλισωμεθα, και
μετα Ἄννης ανθομολογησωμεθα. οπως των αιωνιων αγαθων εντος γενωμεθα χαριτι
και οικτιρμοις και φιλανθρωπιαι του κυριου και θεου και σωτηρος ημων Ἰησου
Χριστου, ωι η δοξα και το κρατος συν τωι πατρι και τωι αγιωι πνευματι εις τους αιωνας
των αιωνων. αμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

4


