Fragmenta in Ezechielem
FRAGMENTA EX CATENIS IN EZECHIELEM
Και τεσσαρες πτερυγες τωι ενι. Cat. Ezech. f. 12. b. Ἑστηκασι γαρ αει πως αι
νοεραι και ανω δυναμεις, ουκ οκλαζουσαι προς τα αισχιω, αλλα την ορθην και
αμωμητον της αυταις πρεπουσης ζωης διαιττουσιν τριβον. Και εσονται επι των
ορεων ως περιστεραι. Cat. 18.b. Οι μακαριοι μαθηται· περιηλθον γαρ πασαν υπ'
ουρανον, το Χριστου λαλουντες μυστηριον, και ωιδην και λυραν εχοντες αυτο. Και
εαν ωσιν οι τρεις ανδρες ουτοι εν μεσωι αυτης, Νωε, και ∆ανιηλ, και Ἰωβ. Cat. f.
203. b.Ἐπειδη οιμαι δειν ουκ αβασανιστους εαιν τας του προφητου φωνας, φερε
λεγωμεν τι δηποτε, Νωε και Ἰωβ και ∆ανιηλ τεθνεωτων ηδη, 70.1460 ταχα δε που
και αυτου του ∆ανιηλ, σωθησεσθαι φησιν αυτους εν τηι ιδιαι δικαιοσυνηι, και τοι της
αλλης απασης γης, καθ' ης αν η του θανατου ψηφος εκφεροιτο, καταφθειρομενης.
Ἔοικε τοινυν τωι μεν Νωε παρεικαζειν τους δια πιστεως της εις Θεον
ευεργετουντας αυτωι· τωι γε μην ∆ανιηλ τους σοφους τε και διορατικους· Ἰωβ δε
παλιν τους δια γε της υπομονης, δηλον δε οτι της εις παν οτιουν των επαινουμενων,
ευαρεστουντας αυτωι. Και ληψομαι εγω εκ των επιλεκτων της κεδρου εκ κορυφης.
Cat. f. 208. Κεδροις μεν απεικαζει ταις υψηλαις και ευκοσμοταταις τους εξ
Ἰσραηλ, εν οις το επιλεκτον, και οιονει τις καρδια γεγονεν ο μακαριος ∆αβιδ, εξ ου
λαβων ο Θεος και Πατηρ κατεφυτευσε τον Ἐμμανουηλ, ος και εις κεδρον ανεστη
μεγαλην, και εισεδεξατο παντας εις ιδιαν σκιαν· εγνω τε λοιπον η υφηλιος συμπασα
την του παντα ισχυοντος Θεου δυναμιν τε και εξουσιαν.
Τεταπεινωκε γαρ το ξυλον το υγρον, φυναι δε και αναβλαστηναι
παρεσκευασε το ξυλον το ξηρον, τουτεστιν εξ εθνων Ἐκκλησιαν, ταις του διαβολου
πλεονεξιαις κατευανθεν ita cod. Και εγω εδωκα αυτοις προσταγματα ου καλα.
Cat. 210. b. Ὅσον μεν γαρ ηκεν εις θεωριαν πνευματικην, ο νομος αγιος και η
εντολη αγια και δικαια και αγαθη. Ὅσον γε μεν εις την του πραγματος εικαιοτητα,
και μονην την εν σκιαις λατρειαν, ου καλα τα προσταγματα, αλλ' ουδε ζωης της
αιωνιου προξενα. ∆ικαιουται γαρ ουδεις εν νομωι, κατα το γεγραμμενον. Ἰδου το
γαλα κατεσθιετε. Cat. f. 224. Ἐξαιτουντες γαρ κατα τον νομον δεκατας, απαρχας,
ευχαριστηρια, και ταις εκ λαων δωροφοριαις εντρυφωντες ασωτως, ουδενα της
σωτηριας αυτων εποιουντο λογον. Και ουχ ικανον υμιν οτι την καλην νομην
ενεμεσθε; Cat. f. 224. b.
Νομομαθεις γαρ οντες οι εξ αιματος Λευι, και καλλιστην ωσπερ νομην,
λεπτον δε και διειδες εχοντες υδωρ την δια Μωυσεως παιδευσιν ουκ ανικανως
εχουσαν ποδηγειν εις αληθειαν, κατεπατουν τροπον τινα την νομην· συνεταραττον
δε και το υδωρ, παχειαν τινα και υλωδη και γαιωδους ακαθαρσιας αναπλεων
παρατιθεντες διδασκαλιαν τοις εν ταξει προβατων ακολουθουσιν αυτοις ως κριοις.
Και αναστησω επ' αυτους ποιμενα ενα ... τον δουλον μου ∆αβιδ. Cat. f. 225.) Ὅτι δε
περι Χριστου τα τοιαυτα φησιν, αταλαιπωρον ιδειν· προτετελευτηκοτος γαρ ηδη του
μακαριου ∆αβιδ και εν ταφοις ηδη κειμενου, προεφητευσε μεν ο μακαριος Ἰεζεκιηλ.
Ἐποιειτο δε την υποσχεσιν ο Θεος και Πατηρ ως εσομενην κατα καιρους, και ουχ ως
ηδη τετελεσμενην· επι γαρ τοις εσομενοις αι υποσχεσεις, ουκετι τοις ηδη
πεπραγμενοις.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


