In praecursorem domini
Εις τον Προδρομον.
59.489
Οι ανθηροτατοι λειμωνες ανθεσι χρυσοκομοις πεποικιλμενοι, δενδρεσι
καλλιπνοοις κοσμουμενοι, ορνεσι καλλιφωνοις κλονουμενοι, και την ακοην των
ανθρωπων θελγουσι, και την ορασιν θαλπουσι. Του γαρ ηλιου τας χρυσας αυγας
κυκλοτερως περιστιλβοντος, ανακλωμεναι αι αιγλαι πυραυγεις ανταστραπτουσι
λαμπηδονας. Ἐκει τραυλαι λαλων ορνιθων, συριγγωδεσι κλαγγαις λιγυρον
αποπεμπουσι μελος· εκει ανεμων ευηχων ζεφυροι εν ταις κυκλοτησι των ορνεων
εριζουσαις, των κρημνων κοιλαδας σαλευοντες, εν εικονι κιθαρας ομοφωνως
αιδουσιν· ως και τους εν ταις καλυβαις οικουντας ποιμενας τε και βουνομους,
εναυλα εχοντας τα των μουσικων ορνιθων λυρικα μελωιδηματα, δοναξι
πολυφθογγοις αντιμιμα κελαδουντας, κατα παντος τερπνου τοπου και πασης
βοτανης τας αρνας πραεως φερειν.
Ἀλλ' εκει μεν πηγη αθλοφορα ναματα βρυει, ενταυθα δε μελιστακτον σοφιας
Θεου διδαγμα λαμπει· εκει μουσικων ορνιθων λιγυρισματα, ενταυθα ψαλμων αγιων
μελωιδηματα· εκει τρυγων η φιλερημος δενδροβατουσα, γοεροις μελεσι το
καλλιχροον εαρ σημαινει, ενταυθα ο εν ακρισι και μελιτι τραφεις Ἰωαννης, τοις
ερημικοις κηρυγμασι, μαλλον δε πνευματικοις, τας Ἐκκλησιας κινησας, το ουρανιον
εαρ επιφανεν τωι κοσμωι σαλπιζει. Ἐν γαρ ταις ημεραις εκειναις, φησι, παραγινεται
Ἰωαννης ο Βαπτιστης 59.490 κηρυσσων εν τηι ερημωι, και λεγων· Μετανοειτε· ηγγικε
γαρ η βασιλεια των ουρανων. Ἐν ταις ημεραις εκειναις. Ἐν ταις Ἰησου του Θεου
αποδειξεσιν, εν ταις του ουρανιου βασιλεως αποδημιαις, εν ταις του αιδιου φωτος
αναλαμψεσιν, Ἐν ταις ημεραις εκειναις παραγινεται Ἰωαννης ο Βαπτιστης
κηρυσσων εν τηι ερημωι. Ουχι εν τηι οικουμενηι· οτι ερημος ην η των ανθρωπων
καταστασις, μηπω οικουμενη υπο Πατρος και Υιου και αγιου Πνευματος. Τι δε
εκηρυσσε; Μετανοειτε· ηγγικε γαρ η βασιλεια των ουρανων. Ὢ μετανοια εν αυτοις
τοις δακρυσι την ζωην θεριζουσα, και εν τωι νυμφικωι πεπλωι το νυμφικον φεγγος
στολιζομενη! ω μετανοια, διαβολου κατηγορε, επιστρεφοντων συνηγορε! Ειχε δε ο
Ἰωαννης το ενδυμα αυτου απο τριχων καμηλου, και ζωνην δερματικην περι την
οσφυν αυτου. Περιβλεψωμεθα, αγαπητοι, το ενδυμα Ἰωαννου· ισως το εκεινου
ενδυμα αινιγμα ημιν σωτηριας γενηται. Ἐκεινο εχει την εικονα των εξ εθνων
επιστρεφοντων λαων.
Ειχε, φησι, το ενδυμα απο τριχων καμηλου. Καμηλωι πολλακις παρεικαζει η
Γραφη τον διαβολον, δια το πολυογκον και πολυστρεβλον και βαρυμηνιον. Ὁ την
σκοπιαν θεωρησας εν τωι Ἡσαΐαι λεγει· Ειδον αναβατην ονου, και αναβατην
καμηλου. Ἀναβατην ονου λεγει τον Χριστον, επειδηπερ ονωι καθεσθεις εισηλθεν
59.491 εις Ἰεροσολυμα· αναβατην καμηλου, τον επ' εσχατου των ημερων κατ'
ενεργειαν του διαβολου επιφοιτωντα τωι κοσμωι αντιχριστον. Ειχε δε το ενδυμα
αυτου απο τριχων καμηλου ο Ἰωαννης. Ἤδη γαρ τωι κηρυγματι της ευσεβειας τους
δικην τριχων καλυπτοντας εθνικους προς εαυτον καταστρεψας, κακεινον γυμνωσας,
και την Ἐκκλησιαν πυκνωσας, τηι ενοτητι της πιστεως το σωμα της Ἐκκλησιας
εξυφανας, εαυτωι περιβολαιον σωτηριας εξειργασατο. Ειχε δε ζωνην δερματικην περι
την οσφυν αυτου. Ὀσφυος μνημονευει και ζωνης δερματικης η Γραφη, ινα το
γεννητικον παθος της αγνειας δια της εξωθεν εκ νεκρου δερματος περικειμενης
ζωνης νενεκρωμενον ειναι σημαινηι. Ἐκεινη γαρ της ενδοθεν κρυπτομενης
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

παρθενιας ην αψευδης κατηγορος. Ἤσθιε, φησιν, ακριδας, και μελι αγριον. Τους
αποπηδωντας Ἰουδαιους του νομου και των εντολων λεγει, ως φησιν η Γραφη·
Ἐξηλατο ως αττελαβος ο συμμικτος σου, η ως ακρις επι φραγμωι εν ημεραι παγους.
Ἀνετειλεν ο ηλιος· και αφηλατο, και ουκ εγνω ετι τον τοπον αυτου. Μελι δε αγριον,
δια το τους Ἰουδαιους την γλυκυτητα του νομου τηι παραβασει των εντολων
εξαγριαναι. Τοτε παραγινεται προς αυτον ο Ἰησους, φησιν, επι τον Ἰορδανην, επι το
βαπτισθηναι υπ' αυτου. Ὁ δε διεκωλυεν αυτον, λεγων· Ἐγω χρειαν εχω υπο σου
βαπτισθηναι, και συ ερχηι προς με; Ἀποκριθεις δε ο Ἰησους ειπε προς αυτον· Ἄφες
αρτι· δει σε μαρτυρα γενεσθαι της εις εμε πεμπομενης φωνης αρτι· ουτω γαρ πρεπον
εστι πληρωσαι πασαν δικαιοσυνην.
∆ει με διδαξαι, οτι Ἐαν μη τις αναγεννηθηι εξ υδατος και Πνευματος, ου
δυναται εισελθειν εις την βασιλειαν των ουρανων. ∆ει με ουν πρωτον ποιησαι, και
τοτε διδαξαι, ινα μη εχωσι προφασιν οι Ἰουδαιοι· Ὁ διδασκων ετερους, 59.492
σεαυτον ου διδασκεις; Ἄφες αρτι· δει γαρ το ρημα του καρτεροψυχου Ἰωβ στηναι, το,
Ουδεις καθαρος απο ρυπου, ουδ' αν μια ημερα η ζωη αυτου ειη· δει με αποσμηξαι την
παλαιαν του σωματος αμαρτιαν· δει με τωι Πνευματι καινισαι την ψυχην, και υδατι
το σωμα. Ἄφες αρτι· δει με ανοιξαι την του υδατος και Πνευματος μητραν, ινα
γενωμαι πρωτοτοκος πολλοις αδελφοις. Ἐκ ταυτης γαρ της μητρας τους
αποσφαλεντας Ἰουδαιους ελεγχει ο προφητης κατηγορων· Ἀπηλλοτριωθησαν οι
αμαρτωλοι απο μητρας. Τοτε αφιησιν αυτον. Καταβαντος δε του Ἰησου εν τωι
Ἰορδανηι, ην ιδειν, αγαπητοι, θαυμα μεγα, πηγην εν τωι ποταμωι λουομενην, και
ποταμον εν τωι ποταμωι βαπτιζομενον. Πηγη γαρ ο Χριστος, καθως λεγει αυτος· Ἐμε
εγκατελιπον πηγην υδατος ζωντος. Και η νυμφη, η Ἐκκλησια προς αυτον· Πηγη
εσφραγισμενη, η αποστελλουσα. Ὁ αυτος ποταμος, καθως φησιν ο προφητης· Ὁ
ποταμος του Θεου επληρωθη υδατων.
Κατηλθεν επι τα υδατα, και ηγιασθησαν, και υγιασεν αυτα. Ει τις εστιν υμων
αμυητος, αγαπητοι, του βαπτισματος, ελθετω και θεωρησατω πως ο Πατηρ
ουρανοθεν κραζει· Ουτος εστιν ο Υιος μου ο αγαπητος, εν ωι ηυδοκησα, αυτου
ακουετε. Ἰορδανης κραζει, το Πνευμα τον αερα καθαριζει, τον Υιον καλει ο Πατηρ,
τον ουρανον καθαριζει ο Υιος, την γην καλλωπιζει το Πνευμα, τον αερα λαμπρυνει.
Νυν πληρουται το παλαι υπο του προφητου ειρημενον· Ἡμερα τηι ημεραι ερευγεται
ρημα. Ἡμερα ο Πατηρ, ημερα ο Υιος. Ὁ Πατηρ τωι Υιωι ερευγεται ρημα, καθως ο
Παυλος λεγει· Λαβετε την μαχαιραν του Πνευματος, ο εστιν ρημα Θεου· ωι τινι
ρηματι τους παντας ημας συστησει εν Χριστωι Ἰησου τωι Κυριωι ημων, ωι η δοξα και το
κρατος, εις τους αιωνας, των αιωνων. Ἀμην.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


