Contra Julianum imperatorem
FRAGMENTA EX RELIQUIS S. CURILLI CONTRA JULIANUM L IBRIS QUI
DESIDERANTUR.
Του μακαριου Κυριλλου εκ του ιαʹ λογου των κατα Ἰουλιανου.
Ἀληθες ειπειν ως ο κατοιομενος και καταφρονητης ανηρ αλαζων, ουδεν μη
περανηι κατα την του προφητου φωνην· οιησις γαρ, προκοπης εκκοπη, κατα τον
κοινον και εν στοματι των πολλων οντα λογον. Ἐκ του αυτου λογου. Οιησις
, προκοπης εκκοπη. τον μεν γαρ ομολογουντα 76.1060 την αγνοιαν, ραιον αν τις
επιστησειεν τοις ουπω διεγνωσμενοις· τον γε μην εν δοκησει του ειδεναι και ασοφον
τε και αμαθη παντη τε και παντως αποτελει το ειδεναι δοκειν· ου γαρ τοι προσιεται
τους των διδασκοντων λογους.
Ἐκ του ιβʹ των κατα Ἰουλιανου. Ουχ απλως ο αγωνοθετης τοις εθελουσι των
αθλητων τας εξαιρετους χαριζεται τιμας, αναλογως δε μαλλον ταις των αθλουντων
ευδοκιμησεσι διανεμει τα γερα. Ἐκ του αυτου. Το νεμειν ισα τοις ανισοις, της
μεγιστης εστιν αδικιας. Ἐκ του ιβʹ των κατα Ἰουλιανου. Ἄριστον και σοφον ειναι μοι
δοκει του καιρου του προσηκοντος μη αφαμαρτανειν πραγμασιν. Ἐκ του ιβʹ των
κατα Ἰουλιανου. Το μεν κακως αγορευειν ουκ αν ελοιτο τις, ευδηλον οιμαι παντι·
δημωδες ομως τουτο και αγοραιον.
Ἐκ του κατα Ἰουλιανου ιδʹ λογου. Ἔνεστιν ανθρωπωι παντι το ευδοκιμειν
δυνασθαι και διαβιωναι λαμπρως. Ἐκ των αυτων. Αυτοκλητος εστιν και εκοντι ιων
προς παν οτιουν των αυτωι δοκουντων ο ανθρωπος· δοξαν ουτως ευ εχειν τωι
παντων ∆ημιουργωι, ινα και το αγαθουργειν ῃρημενοις το επαινεισθαι δειν, και τοις
την ετεραν ιουσιν τριβον, το κατεσκωφθαι δικαιως προς απαντων ακολουθηι. Ἐκ του
ιδʹ λογου των κατα Ἰουλιανου. Τον τουδε του βιου αναφυρμον και την εν αυτωι των
πραγματων πικραν αναχυσιν κατασημαινων αστειως ο Μελωιδος, Αυτη η θαλασσα,
εφη, η μεγαλη και ευρυχωρος. Ἐκ του ιδʹ των κατα Ἰουλιανου. Σκοτεινοι πως και
ουχ απασιν εναργεις οι δριμεις εις σωτηριαν. Ἐκ του ιεʹ των κατα Ἰουλιανου Ἰδιοις
θελημασι διοικειται ο ανθρωπινος νους, και προς παν οτιουν των πρακτεων
εθελοντι ιεται· δοξαν εχειν ορθως και τουτο τωι παντων αριστοτεχνηι Θεωι· ωστε καν
ει τις γενοιτο των καθ' ημας εν μεθεξει του αγιου Πνευματος ενοικισθεντος αυτωι
δια του αγιου βαπτισματος, ου παρειται δια τουτο του κατα γνωμην οικειαν, και ως
αν αυτωι δοκηι, διαβιουν· ελευθεραις δε ωσπερ ηνιαις προς τε το αγαθον διανενευκεν,
και το εναντιον.
Ἐκ του ιεʹ των κατα Ἰουλιανου. Ἔστιν πως αει το διαβαλλειν ιππηλατον, και
το ακρατες εις λογους ενεστι πολλοις· δει δε, οιμαι, ταις καταῤρησεσιν αις αν ποιοιτο
τις καθ' οτιουν, τας δειξεις ακολουθειν· ει δε ασθενει προς τουτο ο κατηγορειν
ῃρημενος, την του συκοφαντειν δοξαν αποισεται.
Ἐκ του ιεʹ λογου των κατα Ἰουλιανου. Το ευιματειν μειρακιωδες εστι μονον,
και εν μονηι δοκησει το ηδυ εχει, και τους οφθαλμους διαπαιζει.
Ἐκ του ιςʹ των κατα Ἰουλιανου. Τοις αριστα γεηπονειν ηθισμενοις, εποιτο αν
εικοτως το επαινεισθαι δειν. Ἐκ του ιςʹ λογου των κατα Ἰουλιανου. Ὅτι δε και
αναλογως τοις εκαστου κατορθωμασιν η της αμοιβης αντεκτισις· ισοπαλεις τοις
ιδρωσιν αι αμοιβαι τοις ανδραγαθειν ῃρημενοις εκνεμεθησονται παρα Θεου·
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

πληροφορησει γαρ και αυτος ο Σωτηρ, την των ταλαντων διανομην ουκ εν ισωι
μετρωι γενεσθαι λεγων· καθιστας δε των ευδοκιμηκοτων, τον μεν επι δεκα πολεων,
τον δε επι πεντε. Ταλαντευεται γαρ ωσπερ ο εκαστου βιος, και ισοστατησει που
παντως της ημων επιεικειας η αντεκτισις. Ἐκ του ιςʹ λογου των κατα Ἰουλιανου. Ὁ
τοις ανθρωποις αρεσκων, τους παρ' αυτων επαινους εχοιεν αν εικοτως εις
αντιμισθιας δυναμιν· ληψεται γε μην των παρα Θεου το συμπαν ουδεν· ευανδριας
γαρ, της επι γης, φημι, το αγαθον, ουκ αυτον εποπτην εποιησε μαλλον, αλλα των
ορωντων τους οφθαλμους. Ἐκ του ιςʹ λογου των κατα Ἰουλιανου. Παν αισχρον και
ακαλλες και τοις ευ βιουν ῃρημενοις αναρμοστον το υβριζειν εστι, και ουκ αν τις ειη
τοιουτος των εν εφεσει σεμνοτητος και επιεικειας.
Ἐκ του ιηʹ βιβλιου των κατα Ἰουλιανου. Ἕκαστος των επι της γης των
εαυτου θεληματων διελαχεν τας ηνιας, και εθελοντης η ταν η επι ταν ιεται,
τουτεστιν η επι αρετην, η προς γε τα χειρω. Ἐκ του ιηʹ λογου των κατα Ἰουλιανου.
Εισι τινες, πλειστοι δε ουτοι κατα τον βιον, οι το σφισιν αυτοις [δοκουν] ευ εχειν
υπειλημμενοι αβασανιστως κρατυνουσιν. Οιονται δε οτι παντη τε και παντως σοφα
λαλουσι και αναμφιβλητα· πλην μεχρι τοσουτου την του δοκειν ειναι σοφοι και
αγχινοοι κλεπτουσι 76.1064 δοξαν, αχρις αν αυτοις ο προς των ετερογνωμονουντων
υπαντησηι λογος, γοργοτεροις ελεγχοις αντανισταμενος. Ἐκ του ιηʹ λογου των κατα
Ἰουλιανου. Ἐν τωι, Μηδεν αγαν, ειναι το ευ εχον· εν δε τωι περιττωι, τας διαβολας. Ἐκ
του ιηʹ λογου των κατα Ἰουλιανοῦ. Τοις ουκ εχουσι βιον τον επιεικη και
τεθαυμασμενον, φορτικον, ως εοικε, το ευδοκιμειν ετερους ευζωΐαι και αρετηι·
εγκλημα γαρ της εαυτων φαυλοτητος ποιουνται το χρημα, και ταις ετερων ευκλειαις
επηρεθισμενοι, την της βασκανιας ωδινουσι φλογα, καιτοι μαλλον εχρην ζηλουντας
ελεσθαι το αμεινον, και παντα σειοντας καλων, αμιλλασθαι φιλειν τοις ωδε
λαμπροις, ου φιλοψογιας ποιησασθαι προφασιν, α κατορθουν ου δεδυνηνται.
Ἐκ του ιθʹ λογου των κατα Ἰουλιανου. Πολυ λιαν παρα τοις εξω κειται το
της ευστομιας χρημα, και το λαμπρον της λεξεως· ενι δε ομως των ονησιφορων
ουδεν. Τον γαρ φυσει Θεον και ∆ημιουργον ουκ εγνωσαν, αναριθμητους δε θεους τωι
βιωι κομιζουσι.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


