In illud: Homo quidam descendebat
Εις την του κατα Λουκαν Ευαγγελιου παραβολην λεγουσαν, Ἄνθρωπος
τις κατεβαινε, και ληισταις περιεπεσεν.
61.755
Ὄντως, κατα τον θειον αποστολον, Οι εν σταδιωι τρεχοντες, παντες μεν
τρεχουσιν, εις δε λαμβανει το βραβειον. Ἔδραμε σημερον ο ιερευς, εδραμε και
Λευιτης, και ο Σαμαρειτης μονος ελαβε το βραβειον. Τους γαρ προ αυτου ελθοντας
και δραμοντας ακοπως δραμων παρεπηδησεν· α γαρ οι νομομαθεις ουκ εποιησαν,
ταυτα κατωρθωσεν ο αλλοφυλος. Οι μεν γαρ ιδοντες εν ετερωι την οικειαν
κινδυνευουσαν φυσιν, τα σπλαγχνα απεκλεισαν της συμπαθειας, και τους
οφθαλμους καμμυσαντες, ως στηλην νεκραν τον κειμενον υπερεβησαν, ως και ποτε
ο πλουσιος προ των θυρων αυτου εῤριμμενον τον Λαζαρον· ο δε απιστος Σαμαρειτης,
πιστοτερος δε μαλλον και των ιερεων, των οικειων επιλαθομενος πραγματων,
παρεμυθησατο τον ξενον, και της επειγουσης αυτον χρειας επιλαθομενος, προς την
θεραπειαν του πεπληγοτος ηπειγετο, και τον νομον ουκ ειδως, επληρωσε, παντα
πεποιηκως τα του νομου.
Ὅταν γαρ εθνη τα μη νομον εχοντα, φυσει τα του νομου εργαζωνται, ουτοι
νομον μη εχοντες, εαυτοις εισι νομος· οιτινες ενδεικνυνται το εργον του νομου
γραπτον εν ταις καρδιαις αυτων, συμμαρτυρουσης αυτων της συνειδησεως, και
μεταξυ αλληλων των λογισμων κατηγορουντων. Τι ουν ο ευαγγελιστης φησιν;
Ἄνθρωπος τις κατεβαινεν απο Ἱερουσαλημ εις Ἱεριχω, και ληισταις περιεπεσεν, οι
και εκδυσαντες αυτον, και πληγας επιθεντες, απηλθον, αφεντες ημιθανη
τυγχανοντα. Κατα συγκυριαν δε ιερευς τις κατεβαινεν εν τηι οδωι εκεινηι, και ιδων
αυτον, αντιπαρηλθεν. Ὁμοιως δε και Λευιτης γενομενος κατα τον τοπον, ελθων και
ιδων, αντιπαρηλθε. Σαμαρειτης δε τις οδευων, ηλθε κατ' αυτον, και ιδων αυτον,
εσπλαγχνισθη, και προσελθων κατεδησε τα τραυματα αυτου, επιχεων ελαιον και
οινον.
Ἐπιβιβασας δε αυτον επι το ιδιον κτηνος, ηγαγεν εις πανδοχειον, και
επεμεληθη αυτου. Και επι την αυριον εξελθων, εκβαλων δυο δηναρια, εδωκε τωι
πανδοχει, και ειπεν αυτωι· Ἐπιμεληθητι αυτου, και ο τι αν προσδαπανησηις, εγω εν
τωι επανερχεσθαι με αποδωσω σοι. Μαθωμεν ουν τις εστιν η Ἱερουσαλημ, και τις η
Ἱεριχω, και τινες οι ληισται οις περιεπεσε, και τι το ενδυμα ο απεδυσαν αυτον, και
τινες αι πληγαι ας επεθηκαν τωι ανθρωπωι, και δια τι απηλθον αφεντες ημιθανη
τυγχανοντα, και τις ο ιερευς, και τις ο Λευιτης, και τις ο Σαμαρειτης, και τι το
ελαιον, και τις ο οινος, και τινες οι επιδεσμοι, και τι το κτηνος, και τι το πανδοχειον,
και τις ο πανδοχευς, και τι τα δυο δηναρια, και τι το προσαναλωμα ο
προσεπηγγειλατο προσαποδουναι, και τις η επανοδος του Σαμαρειτου. Τις ουν ο
ανθρωπος ο καταβαινων απο Ἱερουσαλημ εις Ἱεριχω; Ἡ Ἱερουσαλημ 61.756 εστιν ο
παραδεισος, η Ἱεριχω, ο κοσμος ουτος· ανθρωπος δε ο καταβαινων απο Ἱερουσαλημ
εις Ἱεριχω, ο πρωτοπλαστος εστιν Ἀδαμ· εκπεσων γαρ εκ του παραδεισου κατηλθεν
εις Ἱεριχω· τουτεστιν, εις τον κοσμον τουτον. Και ελθων ληισταις περιεπεσε·
τουτεστι, τοις πονηροις δαιμοσι τοις φονικωτατοις· οι και εκδυσαντες αυτον το
ενδυμα της αθανασιας, ο προ της αμαρτιας εφορει, ενεδυσαν αυτον φυλλα συκης.
∆ια τι φυλλα συκης; Ὅτι τραχεα εισι και πικρα.
Ἐπειδη δε μετα την αμαρτιαν τραχυτης προσεγενετο αυτωι πραγματων και
πικρια πολλη, δια τουτο ενεδυσατο φυλλα συκης. Και πληγας επιθεντες, τουτεστι,
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1

τας βιωτικας οδυνας. Το, Ἐν ιδρωτι του προσωπου σου φαγηι τον αρτον σου, και,
Ἀκανθας και τριβολους ανατελει σοι η γη, και, Ἐν λυπαις τεξηι τεκνα· αυται αι
πληγαι της ψυχης. Και απηλθον αφεντες αυτον ημιθανη τυγχανοντα. Ουτε γαρ εν
ζωσιν ην παραβας την εντολην του Θεου ο Ἀδαμ, ουδε τελειως ενεκρωθη, τωι μη
τελειως αρνησασθαι τον Θεον. Κατα συγκυριαν δε ιερευς τις κατεβαινεν εν τηι οδωι
εκεινηι. Και ουκ ειπε, Κατα συντυχιαν, αλλα, Κατα συγκυριαν· Κατα συντυχιαν γαρ
εστιν, απροοπτως και απροσδοκητως, οταν εξ αυτοματου τις παραγενηται· κατα
συγκυριαν δε εστιν, οταν τις κατα προνοιαν Θεου τι ποιησηι. Ἐνταυθα ουν κατα
προνοιαν Θεου κατεβαινεν ο ιερευς εν τηι οδωι εκεινηι, Και ιδων αυτον αντιπαρηλθεν.
Ὁμοιως δε και Λευιτης. Τις ο ιερευς, και τις ο Λευιτης; Ἱερευς μεν εστιν ο Μωσαικος
νομος, Λευιτης δε ο προφητικος λογος. Ουτοι μεν ουν κατα προνοιαν μεν Θεου
ηλθον επι τηι θεραπειαι του τετραυματισμενου υπο των ληιστων· μη δυνηθεντες δε
θεραπευσαι αυτον, αντιπαρηλθον.
Τουτων ουν μη ισχυσαντων αναστησαι τον κειμενον, ερχεται Σαμαρειτης, ος
εστιν ο ∆εσποτης Χριστος, ο φυλαξ των ημετερων ψυχων· Σαμαρειτης γαρ
ερμηνευεται φυλαξ. ∆ια τουτο ουν ειπε· Σαμαρειτης δε τις οδευων ηλθε. Και ουκ
ειπεν, οτι Ἦλθε προς αυτον, αλλ', Ἦλθε κατ' αυτον, τουτεστι, σαρκοφορησας κατ'
αυτον, παθει σωματικωι υποκειμενος κατ' αυτον αναμαρτητως. Και ιδων αυτον,
εσπλαγχνισθη επ' αυτωι, και προσελθων κατεδησε τα τραυματα αυτου, επιχεων
ελαιον και οινον. Τινες οι επιδεσμοι, και τι το ελαιον, και τις ο οινος; Ἐπιδεσμοι
εισιν αι παραγγελιαι του Χριστου, το ελαιον, το χρισμα το αγιον, οινος δε το
μυστηριον της πιστεως. ∆ια των τριων τουτων τα ψυχικα ημων θεραπευεται
τραυματα. Ἴσασιν οι μεμυημενοι τα λεγομενα. Ἐπιβιβασας δε αυτον επι το ιδιον
κτηνος, ηγαγεν εις πανδοχειον. Ἴδιον κτηνος λεγει το σωμα ο Χριστος, ο υπερ ημων
ανελαβεν εκ της αχραντου παρθενου. Ἀνεβιβασεν ουν επι το ιδιον κτηνος τον
τετραυματισμενον υπο των ληι 61.757 στων· επειδη, κατα τον προφητην Ἡσαΐαν,
Αυτος τας ασθενειας ημων ανελαβε, και τας νοσους εβαστασε. Και ηγαγεν εις
πανδοχειον, τουτεστιν, εις την αγιαν Ἐκκλησιαν, και επεμεληθη αυτου, το προτερον
αυτος δι' εαυτου. Ἐπι την αυριον δε εξελθων, τουτεστι, μετα την αγιαν αναστασιν,
εκβαλων δυο δηναρια, δεδωκε τωι πανδοχει. Τις εστιν ο πανδοχευς, και τι τα δυο
δηναρια; Ὁ πανδοχευς Παυλος ο αποστολος εστιν, ο προβληθεις τηι εξ εθνων
Ἐκκλησιαι· πανδοχευς δε εκληθη δια το παντας δεχεσθαι, και παντας ελκειν εις
σωτηριαν. Ἐκβαλων δυο δηναρια ο Χριστος μετα την αναστασιν, την τε Παλαιαν και
Καινην ∆ιαθηκην, εδωκε τωι πανδοχει, ειπων αυτωι· Ἐπιμεληθητι αυτου· σοι, φησι,
παραδιδωμι τον εξ εθνων λαον, τον τετραυματισμενον υπο των ληιστων
φονικωτατων· μονον επιμεληθητι αυτου· και ο δ' αν προσδαπανησηις, εγω εν τωι
επανερχεσθαι με αποδωσω σοι.
Τι ουν προσ 61.758 εδαπανησε Παυλος τοις δηναριοις; Τας δεκα τεσσαρας
επιστολας, ας διεπεμψατο τοις εθνεσι. Τι εστι το, Ἐγω εν τωι επανερχεσθαι με
αποδωσω σοι; Ἐν τηι δευτεραι μου παρουσιαι, οταν ερχωμαι κριναι ζωντας και
νεκρους, εγω εν τωι επανερχεσθαι με, αποδωσω σοι α προσεδαπανησας· καθως και
αυτος ο Παυλος λεγει· Τον αγωνα τον καλον ηγωνισμαι, τον δρομον τετελεκα, την
πιστιν τετηρηκα· λοιπον αποκειται μοι ο της δικαιοσυνης στεφανος, ον αποδωσει μοι
ο Κυριος εν εκεινηι τηι ημεραι, ο δικαιος κριτης· ου μονον δε εμοι, αλλα πασι τοις
ηγαπηκοσι την επιφανειαν αυτου.
Του τοιουτου ουν, αδελφοι, στεφανου γενοιτο και ημας επιτυχειν παντας,
χαριτι και φιλανθρωπιαι του Κυριου ημων Ἰησου Χριστου, μεθ' ου τωι Πατρι συν τωι
αγιωι Πνευματι δοξα και κρατος, νυν και αει, και εις τους αιωνας των αιωνων. Ἀμην.
 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

2


