Fragmenta ex libro ii contra Theodorum Mopsuestenum
ΤΟΥ ΑΥΤΟΥ ΚΥΡΙΛΛΟΥ Ἐκ του προς τα Θεοδωρου δευτερου λογου Ου η
αρχη Οι την αγιαν και θεοπνευστον γραφην καθαρωι διανοιας
περιαθρησαντες οφθαλμωι.
αʹ.ΤΟΙΣ μαθηταις ελεγε "Μη καλεσητε διδασκαλον επι της "γης· εις γαρ εστιν
υμων καθηγητης, ο Χριστος·" ου γαρ οτε τουτο τοις αποστολοις παρηγγειλε, του
φαινομενου σωματος την οικειαν διωριζε θεοτητα, ουδ' οτε Χριστον εαυτον
διεμαρτυρατο ειναι ψυχης και σαρκος διωριζετο ουτως αμφω τυγχανων Θεος τε και
ανθρωπος, δουλος ορωμενος και Κυριος γνωριζομενος, το μεν υψηλον της θεοτητος
τωι ταπεινωι της ενανθρωπησεως υποκρυπτομενος φρονηματι, το δε γε ταπεινον του
ορωμενου σωματος της θεοτητος υπεραιρων ενεργειαι.
βʹ. Μη απατατωσαν οι ανθρωποι, μηδε απατασθωσαν ανθρωπον ανουν
δεχομενοι τον κυριακον, ως αυτοι λεγουσι, μαλλον δε τον Κυριον ημων και Θεον·
ουδε γαρ τον ανθρωπον χωριζομεν της θεοτητος, αλλ' ενα και τον αυτον
δογματιζομεν, προτερον μεν ουκ ανθρωπον, αλλα Θεον και μονον Υιον και
προαιωνιον αμιγη σωματος και των οσα σωματος· επι τελει δε και ανθρωπον
προσληφθεντα υπερ της ημετερας σωτηριας, παθητον σαρκι, απαθη θεοτητι,
περιγραπτον σωματι, απεριγραπτον θεοτητι, τον αυτον επιγειον και ουρανιον,
ορωμενον και νοουμενον, χωρητον και αχωρητον, ιν' ολωι ανθρωπωι τωι αυτωι και
Θεωι ολος ανθρωπος αναπλασθηι ο πεσων υπο την αμαρτιαν. γʹ. Ἐπειδη γαρ
εσαρκωθη ζωη κατα φυσιν υπαρχων ο Μονογενης του Θεου Λογος, ανεθαλλεν εις
ζωην η ανθρωπου φυσις· γεγονε γαρ "πρωτευων εν πασιν αυτος." και ταυτης ενεκα
της αιτιας ο ζωοποιος του Θεου Λογος ιδιαν εποιησατο σαρκα την θανατωι κατοχον,
ινα κρειττονα και θανατου και φθορας αυτην αποφηνας, παραπεμψηι και εις ημας
την χαριν. ωσπερ γαρ κατεβιβασθημεν εις θανατον εν Ἀδαμ, ουτως εν Χριστωι την
θανατου παρωσαμενοι τυραννιδα, προς αφθαρσιαν αναμορφουμεθα. 513 δʹ. Του
αυτου εκ των κατα Θεοδωρου λογου πρωτου. Ὥσπερ γαρ εκ ψυχης και σωματος
ανθρωπος εις, καιτοι των εκατερων προσοντων ιδιωματων πλειστην οσην εχοντων
την διαφοραν προς αλληλα κατα γε το ειναι τοιωσδε φημι· ψυχη γαρ ετερα παρα το
σωμα· ουτως αν νοοιτο και επι του παντων ημων Σωτηρος Χριστου.

 
 

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

1


